open-index/open-wikipedia-markdown huggingface dataset:
Budleigh Salterton

**Budleigh Salterton** er en liten by på sørkysten av distriktet East Devon i England, ca. 22&nbsp;km sør for Exeter. Byen ligger ved utløpet av elven Otter. Rullesteinstranden og klippene er en del av verdensarvstedet Jurassic Coast. Byen er innenfor East Devons Område med spesielt vakker natur. Befolkningen for valgkretsen var ved folketellingen i 2011 på 5 967 innbyggere.

Forfatteren, statsmannen og oppdageren Walter Raleigh er født noen få kilometer nord for byen.

## Referanser


## Litteratur
* Cooper, Andrew (2007): *East Devon Pebblebed Heaths: 240 Million Years in the Making*. Impress Books. ISBN 978-0-9556239-0-5.
* Ford, Alan (2002): *Mark Rolle: His Architectural Legacy in the Lower Otter Valley*. Otter Valley Association. ISBN 978-0-9507534-5-4.
* The Jurassic Coast Trust (2003): *A Walk Through Time, the Official Guide to the Jurassic Coast*. Coastal Publishing. ISBN 978-0-9544845-0-7.

## Eksterne lenker
* 
* 
* Otter Valley Association
* Otter Valley Weather
* Budleigh Salterton: geologi ved  kysten av Wessex
«Nordische Löve»

**«Nordische Löwe»**, også kjent som **«Norske Løve»**, var et skip med 36 kanoner, tilhørende Østindisk Kompani.

Den 31. desember 1707 forliste «Nordische Löve» i Lambavík på Færøyene. Cirka 100 mann overlevde.

Skipsklokken fra *«Norske Løve»* ble senere tatt i bruk som kirkeklokke i Tórshavn domkirke.

## Kilder
*Egilstrøð, Óli: *Úr Eiðis søgu*. Eiði: Grunnurin Lækjan, 2004. ISBN 99918-3-152-5.
Alexandra, grevinne av Frederiksborg

:*For den danske prinsesse Alexandra som senere ble britisk dronning, se [[Alexandra av Storbritannia]]*

**Alexandra Emiliah, grevinne av Frederiksborg**, (født Alexandra Christina Manley; født 1964) er tidligere hustru til prins Joachim. De giftet seg 18. november 1995, tok ut separasjon 22. september 2004 og ble skilt 8. april 2005. Hun ble gift med Martin Jørgensen 3. mars 2007.

Ved skilsmissen skiftet hun tittel fra *[[Hennes Kongelige Høyhet]]* til *Hennes Høyhet*. I forbindelse med dronning Margrethes fødselsdag 16. april 2005 ble prinsesse Alexandra tildelt tittelen *grevinne av [[Frederiksborg slott|Frederiksborg]]*.

Den 3. mars 2007 ble Alexandra gift med den flere år yngre Martin Jørgensen (født 2. mars 1978). Han er en filmfotograf og har vært med på å lage programmer om den danske kongefamilien. Han har fra før en datter. De lærte hverandre å kjenne i 1999. I 2007 ble det kjent at de hadde tenkt å gifte seg. Vielsen fant sted i Øster Egede kirke på Sydsjælland. Hennes to sønner var de eneste fra kongefamilien som var til stede.

Hun er etter bryllupet ikke lenger medlem av det danske kongehuset, men beholder tittelen *grevinne av Frederiksborg*.

8. september 2015 annonserte Alexandra via sin advokat at hun skal skilles fra Martin Jørgensen.

I mai 2024 skiftet grevinnen navn, slik at hun i dag heter Alexandra Emiliah i stedet for Alexandra Christina.

## Barn
# Nikolai William Alexander Frederik, født 28. august 1999
# Felix Henrik Valdemar Christian, født 22. juli 2002

## Referanser


## Eksterne lenker
* 
* 
*
Den Norske Løve

**Den Norske Løve** kan vise til:

* Den norske løve som populært navn på Norges riksvåpen
* Den Kongelige Norske Orden Den Norske Løve (orden)
* En marsj av Oscar Borg

* Flere krigsskip:
** «Nordische Löve»
** «Norske Løve» (1634)
** «Norske Løve» (1654)
** «Norske Løve» (1665)
** «Norske Løve» (1681)
** «Norske Løve» (1735)
** «Norske Løve» (1765)
Alexandra (andre betydninger)

**Alexandra** kan ha flere betydninger:

*Aleksandra – kvinnenavn
*Alexandra av Storbritannia (1844–1925) – dronning av Storbritannia
*Alexandra av Hessen-Darmstadt (1872–1918) – Russlands siste tsarina
*Alexandra, grevinne av Frederiksborg (1964–) 
*Alexandra av Hellas (1921–93) – dronning av Jugoslavia
*HMY «Alexandra» – britisk kongeskip bygd i 1908, senere solgt til Norge og omdøpt DS «Prins Olav»
*Alexandra hotell – hotell i Molde
*Hotel Alexandra – turisthotell i Loen

## Se også
* Alessandria (flere betydninger)
* Alexandria (andre betydninger)
Dieter Lattmann

**Dieter Lattmann** (født 15. februar 1926 i Potsdam, død 17. april 2018 i München) var en tysk forfatter. Han bodde i München. Han var en av grunnleggerne av den tyske forfatterforeningen, Verband deutscher Schriftsteller, og ledet denne fra 1969 til 1974. Han var medlem av Forbundsdagen fra 1972 til 1980. Lattmann var også i styret for Goethe-Institut fra 1977 til 1985.

## Utvalgte verker
* Ein Mann mit Familie 1962
* Schachpartie 1968
* Die Einsamkeit des Politikers 1977
* Die lieblose Republik – Aufzeichnungen aus Bonn am Rhein 1981
* Die Brüder 1985
* Kennen Sie Brecht 1988
* Die verwerfliche Alte. Eine Geschichte aus unserer Zeit 1991
* Jonas vor Potsdam 1995
* Fernwanderweg 2003

## Referanser


## Eksterne lenker
Joseph Wendel

**Joseph Wendel** (født 27. mai 1901 i Blieskastel i det daværende Pfalz i Tyskland, død 31. desember 1960 i München) var kardinal i den katolske kirke og erkebiskop av München og Freising 1952&ndash;1960.

## Biografi
Han ble bispeviet i 1941 av biskop Ludwig Sebastian av Speyer, ble to år etter dennes etterfølger.  Under Andre verdenskrig forsvarte han på det sterkeste kirkens rettigheter og menneskeligheten. Wendel ble kjent som «fredsbiskopen» etter krigen på grunn av sine anstrengelser for å vinne for Vest-Tyskland et renommé for god vilje.

I 1952 ble han promovert til erkebiskop i München. Han ble kreert til kardinal i 1953, med *[[Santa Francesca Romana|Santa Maria Nuova]]* som tittelkirke.

Han deltok på konklavet i 1958 som valgte pave Johannes XXIII.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
* Erkebiskop Gregor (Leonhard Andreas) von Scherr, O.S.B. (1804-1877) *1856
* Erkebiskop Friedrich Josef von Schreiber (1819-1890) *1875
* Erkebiskop Franz Joseph von Stein (1832-1909 ) *1879
* Erkebiskop Joseph von Schork (1829-1905) *1891
* Biskop Ferdinand von Schlör (1837-1924) *1898
* Erkebiskop Johann Jakob von Hauck (1861-1943) *1912
* Biskop Ludwig Sebastian (1862-1943) *1917
* Kardinal *Joseph Wendel* (1901-1950) *1941

## Referanser


## Eksterne lenker
* Biografi på The Cardinals of the Holy Roman Church
Samuel Alphonse Stritch

**Samuel Alphonse Stritch** (født 17. august 1887 i Nashville i Tennessee i USA, død 26. mai 1958 i Roma) var en av den katolske kirkes kardinaler. Han var erkebiskop av Chicago 1939&ndash;1958, og ble utnevnt til pro-prefekt for Kongregasjonen for troens utbredelse i mars 1958. 

Han ble kreert til kardinal i 1946 av pave Pius XII, med *[[Sant'Agnese fuori le mura]]* som tittelkirke.

På grunn av komplikasjoner etter at han måtte amputere en arm over albuen, døde han kort tid etter.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop Francis Patrick Kenrick (1797-1863) *1830
* Erkebiskop William Henry Elder (1819-1904) *1857
* Erkebiskop Henry Moeller (1849-1925) *1900
* Kardinal *Samuel Alphonse Stritch* (1887-1958) *1921
## Referanser


## Eksterne lenker
* Biografi på The Cardinals of the Holy Roman Church
Albert Gregory Meyer

**Albert Gregory Meyer** (født 9. mars 1903 i Milwaukee, Wisconsin i USA, død 9. april 1965 i Chicago) var en av den katolske kirkes kardinaler. Han var erkebiskop av Chicago 1958&ndash;1965.

Han ble kreert til kardinal i 1959 av pave Johannes XXIII, med *[[Santa Cecilia in Trastevere|Santa Cecilia]]* som tittelkirke.

Han deltok ved konklavet 1963 som valgte pave Paul VI.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi, O.C.D. (1876-1948) *1920
* Erkebiskop Moses Elias Kiley (1876-1934) *1604
* Kardinal *Albert Gregory Meyer* (1903-1965) *1946

## Referanser


## Eksterne lenker
* Biografi på The Cardinals of the Holy Roman Church
Theatercaféen

**Theatercaféen** er en del av Hotel Continental i Stortingsgata i Oslo sentrum, med plass til ca. 240 gjester. Caféen åpnet 22. desember 1900, vis-à-vis Nationaltheatret, som hadde åpnet året før.

Hotel Continental / Theatercaféen var opprinnelig bygget og eid av Foss Bryggeri. I 1909 overtok Caroline og Christian Boman Hansen leieavtalen, og etter tre års drift kjøpte de Hotel Continental av bryggeriet. Elisabeth C. Brochmann er fjerde generasjons eier av Theatercaféen. Hun overtok etter sin mor Ellen Brochmann i 1985.

Theatercaféen ble «modernisert» i 1949, og mye av det gamle særpreget ble borte. I 1971 ble Theatercaféen tilbakeført til original, opprinnelig jugendstil, under ledelse av arkitekt Hans-Gabriel Finne. Deler av originalinventaret var intakt, og gjennom studier av eldre fotografier ble det mulig å bringe Theatercaféen tilbake til sin opprinnelige form. Inspirasjonen ble også hentet fra reiser til Paris, København og Stockholm. Gulvet er lagt med ett hundre tusen små linoleumsbiter. En ny epoke startet i 2010 med et nytt chambre séparée og en egen Theatercafébar.

Theatercaféen ble fra første stund et fast møtested for sentrale personer fra norsk kunst- og kulturliv, deriblant Sigurd Bødtker, Sven Elvestad, Herman Wildenvey og mange av skuespillerne fra Nationaltheatret. I 1924 ble de første portrettene av disse stamgjestene hengt opp i caféen. Samlingen omfatter nå 81 portretter (2017) av forfattere, skribenter, skuespillere, malere, fotografer, musikere og komponister. Felles for dem alle er at de har vært trofaste gjester i hotell- og restauranthuset. De fleste portrettene er tegnet av Henrik Lund, Gösta Hammarlund, Pedro og Ulf Aas. Ellers finner vi arbeider av Finn Graff, Nils Aas, Per Palle Storm, Arne Raknes, Knut Hermod Knudsen, Kristofer Sinding-Larsen, Yukon Gjelseth, Odd Nerdrum og Arne Nøst.

«Valsekongen» Reidar Thommessen (1889–1986) ledet i mange år Theatercaféens orkester. Theatercaféen er i dag et samlingssted for mange, spesielt kulturpersonligheter, forretnings- og finansfolk.

Den står på The New York Times liste over verdens ti mest berømte caféer i denne sjanger.

## Litteratur
*Paul Grøtvedt. Caféen med veggene, levende portretter og morsomme døde. Oslo 1991
*Walter Øverland. Sett og hørt på Theatercaféen; med tegninger av Pedro og fotografier. Oslo 1991
*Ellen Brochmann. Til bords og til veggs i Theatercaféen – taler holdt i Theatercaféen. Oslo 1998
*Caspar Brochmann: Mors hus, Hotel Continental – en personlig affære gjennom 75 år. Oslo 1986.

## Referanser


## Eksterne lenker
* www.theatercafeen.no
Nordhordland (avis)

***Nordhordland*** er en lokalavis som blir utgitt i Knarvik i Vestland. Avisen dekker Nordhordland og Gulen og utgis to ganger i uken. Den ble etablert i 1974 av Bernt Tungodden, Sigmund Maraas og Terje Vetås. Første nummer ble utgitt 20. november 1974. Avisen konkurrerer med avisen *[[Strilen]]*, som også dekker Nordhordland og Gulen.  I 2021 ble Sølve Rydland ansatt som redaktør i avisen, han kom fra jobben som redaksjonssjef i NRK Vestland.

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
* 
*
Negociant

**Negociant** (fransk: **négociant**, ) er hentet fra fransk, og kan oversettes til «vinhandler». Selskap eller person som kjøper inn vin eller vindruer. Dette innkjøpte materialet, blir foredlet til ferdig produkt som selges under navnet til negocianten .

Négocianter kjøper alt fra druer, til druemost, til viner i ulik grad av ferdigstillelse. Når det gjelder druer eller most, utfører negocianten praktisk talt all vinfremstilling selv. Viner fra négocianter produseres i alle klassifikasjoner, helt opp til AOC Village og Premier cru. Vinmateriale fra Grand cru-marker er sjelden til salg grunnet sin eksklusivitet.

Et stadig økende antall respekterte vinbønder har også en négociantbedrift som drives parallelt. Egen vin, fra egne vinmarker, blir merket med «Domaine» .

## Velrenommerte négocianter i [[Burgundervin|Burgund]]
* Bouchard Pére et Fils
* Louis Jadot
* Joseph Drouhin
* Pascal Clément
* Vincent Girardin

## Referanser

## Litteratur
*The world atlas of wine, *Jancis Robinson, Hugh Johnson*
Augier

**Augier Robin Briand** er et konjakkhus (Frankrike). De driver ikke egne vinmarker, så de er en negociant. 

## Historie
Huset er en sammenslåing av 3 konjakkhus, fra 1. januar 1989. Disse er Augier Frères, Jules Robin og Maison Briand. Augier Frères er det eldste av disse, og ble etablert i 1643 av Philippe Augier (1615–1667) fra Châteauneuf. Dette gjør Augier til det eldste konjakkhuset som fortsatt eksisterer. 

Etter at Philippe Augier etablerte Augier Frères, utviklet dette huset seg raskt, og ble et av de største husene. Augier-familien har også et medlem som har vært med i det franske parlamentet; *Etienne Augier* ble valgt inn der i 1789. Han ble senere adlet for sin innsats for å bevare kongedømmet i 1791, av Ludvig XVIII. Etienne uttalte også i 1794 at han aldri kom til å bruke destillater fra andre områder enn Konjakk-regionen. 

Senere gikk det dårligere med firmaet, og det ble i 1968 kjøpt opp av Seagram, som hadde planer om å dyrke fram Augier som et stort merke. Planene og satsingene ble imidlertid ikke gjennomført, og lagrene deres ble gradvis solgt ut. I 1988 kjøpte imidlertid Seagram også opp Martell, dette førte til at interessen deres for Augier også ble gjenopptatt.

Huset ledes i dag av Comte Jacques Burignot de Varennes, en arving av Philippe Augier.

## Utvalg
* Three Star (VS) (produseres ikke lenger)
* 1643 VSOP (produseres ikke lenger)
* 1643 XO – 100% ugni blanc, 12 – 45 års fatlagring, over halvparten av blandingen er over 20 år
* Napoleon
* Special Reserve Grande Champagne 
* Vintage Konjakk 1989 – En ren årgangskonjakk, med druer fra Grande og Petite Champagne, Borderies og Fins Bois 

I 2000 fikk 1643 XO utmerkelsen «Merket for god design» av Norsk Designråd.
## Referanser
Aagot Vinterbo-Hohr

**Aagot Vinterbo-Hohr** (født 2. desember 1936 i Måsøy), er en norsk lege og forfatter. Hun debuterte i 1987 med boken *Palimpsest*, en samling lyriske tekster, som ble belønnet med Tarjei Vesaas' debutantpris.

## Bibliografi
* *Palimpsest* – lyriske tekster (1987)
* *Kjærlighetsfuge* – dikt (1991)

## Priser
* Tarjei Vesaas' debutantpris (1987)

## Referanser
Morten Harry Olsen

**Morten Harry Olsen** (født 15. august 1960 i Narvik) er en norsk forfatter. Olsen har grunnfag i kriminologi fra Universitetet i Oslo og grunnfag i filosofi fra Universitetet i Tromsø. Han har arbeidet som ekspeditør, taxisjåfør, nattportiér, journalist, oversetter, kontorist, litteraturkritiker, forlagskonsulent og forlagsredaktør, samt serieredaktør. Han har vært formann i Norsk Forfattersentrum (1989&ndash;91), formann i arrangementskomitéen for Brageprisen (1991&ndash;95) og nestformann Den norske Forfatterforening (1997&ndash;98). Fra 1988 til 1991 var han medlem av Den norske Forfatterforeningens litterære råd. I perioden 1992&ndash;1996 var han redaktør for Bokklubben krim og spenning. Siden 2008 har han hatt diverse tillitsverv i Norsk kulturråd, i Litteraturutvalget, Tegneserieutvalget, Ankenemnda og sist som suppleant for Prosautvalget. I årene 2001 til 2008 var han en fremstående journalist i Norsk Golf. I årene 1998-2000 var han gjestehovedlærer ved forfatterskolen i Bø. I 2014 startet han sin egen forfatterskole, Forfatterakademiet. Den skiftet navn til Forfattercoaching i 2018. 

Olsen debuterte litterært i 1985 med novellesamlingen *For alt hva vi er verdt*, som ble belønnet med Tarjei Vesaas' debutantpris. Flere av bøkene hans har vakt betydelig oppmerksomhet hos kritikerne.

## Bibliografi
* *For alt hva vi er verdt* &ndash; noveller (1985)
* *Ganske enkelt sand* &ndash; roman (1986)
* *En dans til* &ndash; noveller (1988)
* *Tråder* &ndash; essays (1989)
* *Mississippi* &ndash; roman (1990)
* *Syndenes forlatelse* &ndash; kriminalroman (1991)
* *Mannen som hatet duer* &ndash; skuespill (1992)
* *Begjærets pris* &ndash; kriminalroman (1993)
* *Tilfeldig utvalg* &ndash; kriminalroman (1996)
* *Naken for leseren, naken for Gud: et essay om romanen* &ndash; litteraturkritikk (1997)
* *Mord og galskap* &ndash; roman (2000)
* *Mississippi. neo* &ndash; roman (2002)
* *Størst av alt* &ndash; roman (2004)
* *Golfballens flukt* &ndash; essays (2007)
* *Adrian Marconis store sorg* &ndash; roman (2010)
* *Skrivehåndverket* &ndash; håndbok (2014)

## Priser
* Tarjei Vesaas' debutantpris 1985, for *For alt hva vi er verdt*
* Rivertonprisen 1993, for *Begjærets pris*
* Havmannprisen 2004, for *Størst av alt*

## Referanser


## Kilder
*Presentasjon av Morten Harry Olsen i Forfatterkatalogen på Forfattersentrums nettsider

## Eksterne lenker
* Morten Harry Olsens hjemmesider
* Kreativ Prosa v/Morten Harry Olsen
* Morten Harry Olsen i NRK Forfatter
Anne Bøe

**Anne Bøe** (født 1956) er en norsk lyriker. Bøe er misjonærdatter, med oppvekst blant annet i Tanzania. Hun gikk i det første kullet på forfatterstudiet ved Høgskolen i Telemark – Bø 

Bøe debuterte i 1984 med diktsamlingen *Silkestein*, som ble belønnet med Tarjei Vesaas' debutantpris.  Hun er gjendiktet til spansk og kroatisk.

## Bibliografi
* *Silkestein* &ndash; dikt (1984)
* *Ordenes kildemor* &ndash; dikt (1987)
* *Ildrose* &ndash; dikt (1989)
* *Sinobersol snø* &ndash; dikt (1993)
* *Ingensteds overalt* &ndash; dikt (1994)
* *Bølgenes sorg? De vet ingenting* &ndash; dikt i utvalg (1996)
* *Krigslogikkene* &ndash; en diktpamflett (2001)
* *Sisyfos synger* &ndash; dikt (2003)
* *Minimum*, dikt (2009)
* *Frostdokumenter*, dikt (2012)

## Priser
* Tarjei Vesaas' debutantpris (1984), for *Silkestein*

## Kilder
* Presentasjon av Anne Bøe i Forfatterkatalogen på Forfattersentrums nettsider

## Eksterne lenker
* Anne Bøe i NRK Forfatter
* Anne Bøe i Aftenposten Alex
NBF

**NBF** kan ha flere betydninger:

*Norges Badmintonforbund
*Norges Bedriftsidrettsforbund
*Norges Bilbransjeforbund
*Norges Bilsportforbund
*Norges Blindeforbund
*Norges Bokseforbund
*Norges Bueskytterforbund
*Norsk bibliotekforening
*Norsk Billedhoggerforening
*Norsk Botanisk Forening
*Norsk Bridgeforbund
*Notodden Blues Festival
*Norsk Bangladesh Fadderforening
Billund kommune

**Billund kommune** er en dansk kommune i Region Syddanmark, fram til 2007 i Ribe amt, og ligger omtrent midt i Sydjylland. I kommunen ligger fornøyelsesparken Legoland Billund Resort. I Billund ligger også Legos hovedkvarter og like ved Billund lufthavn. Billund betyr «lunden med bier».

Kommunen 1970–2006, før sammenslåingen med Grindsted, hadde et areal på 154,54 km², og en befolkning i 2003 som talte 8&nbsp;705 mennesker.

Nye Billund kommune ble dannet i 2007 ved sammenslåing av Billund kommune (1970–2006) og Grindsted kommune.

## Geografi
### Byer
De største byene i kommunen per 2023 er Grindsted (), Billund (), Sønder Omme (),
Vorbasse (), Hejnsvig (), Filskov () og Stenderup ().

## Politikk
Oppmannen for kommune- og regionreformen foreslo 21. april 2005 å avholde folkeavstemning i Ringive Kirkedistrikt og Lindeballe sogn i Give kommune for å avgjøre om de skulle høre til Billund eller Vejle. Utfallet ble at Ringive og Lindeballe valgte å gå med resten av Give kommune inn i Vejle kommune.

Forlikspartiene bestemte samtidig at Billund lufthavn, som hadde ligget på grensen mellom Vejle og Billund kommuner før reformen, uansett utfall av alle avstemninger i sin helhet skulle tilhøre Billund kommune.

Ved kommunalvalget 15. november 2005 fikk kommunalbestyrelsen (kommunestyret) Venstre-flertall.

### Borgermestre
* Stephanie Storbank (V) 2022–
* Ib Kristensen (V) 2007–2021

### Kommunalrådet

• 

## Noter



## Referanser
 

 
 

 


## Eksterne lenker
*
Smoking

**Smoking** (britiskengelsk *dinner jacket* eller *black tie*, amerikansk *tuxedo*) er et antrekk som brukes av menn i forbindelse med større fester eller feiringer på kveldstid. Smoking er stadiet mellom mørk dress og kjole og hvitt hva angår formelle herreantrekk.

En smokingjakke er som regel av ull, og skal ha jakkeslag i sateng, ofte silkesateng. Jakken kan være både enkelt- og dobbeltspent, og har enten spisse slag eller sjalskrage. En smokingjakke er fortrinnsvis sort, men også midnattsblått er korrekt. I sommerhalvåret eller i sydlige strøk er også jakke i hvitt vanlig.

Buksene er alltid sorte, selv om jakken er i en annen farge. Smokingskjorten er hvit med doble mansjetter, den kan ha stivet bryst i piké for pynteknapper med og uten stivet krage. Til smoking skal man alltid bruke sort tversoversløyfe, fortrinnsvis selvknytt. Tradisjonelt sett ble det benyttet en lavt skåret vest i samme stoff som jakken, men rundt 1920 ble magebelte populært i de britiske koloniene, da det ble brukt til å legge ballkortet i. Derfor skal brettene på magebeltet vende oppover. Til smoking benyttes kun lakksko. Hverken smoking eller lakksko skal noen gang benyttes før klokken 18:00. Man går heller aldri i smoking når man skal i kirken.

Ved anledninger hvor menn bruker smoking, skal kvinner på tilsvarende måte bruke selskapskjole men ikke bunad, som i Norge i utgangspunktet er klassifisert som galladrakt.

## Historikk
Smokingens opprinnelse finner man tilbake ved slutten av 1800-tallet. Amerikanerne feiret hundreårsjubileum for sin tuxedo i 1986, men det er en kjensgjerning at Henry Poole i Savile Row, Londons legendariske skreddergate, «made a short smoking jacket for the Prince of Wales as early as 1865». Her røpes forøvrig ett av smokingens historiske opphav; det som i England kalles «smoking jacket» – en fløyelsjakke man iførte seg når man skulle røke etter en middag og lignende. Den nye engelske moten ble lagt merke til av en tilreisende, James Potter fra Tuxedo Park i New York, som gikk til Poole og fikk sydd en jakke å ta med seg hjem – herav den amerikanske betegnelsen «tuxedo».

## Litteratur
* Lundesgaard, Erik (2005): *Skikk og bruk*, Cappelen
* Roetzel, Bernhard (1999): *En gentleman: håndbok i klassisk herremote*, Könemann 
* Christensen, Mads (1998): *Absolutt mann, en guide til ham om klær og stil*, Cappelen

## Eksterne lenker
*
Blaabjerg kommune

**Blaabjerg kommune** er en tidligere kommune i Ribe amt i Danmark, dannet ved kommunalreformen i 1970. Den inngikk i den nye Varde kommune i Region Syddanmark ved kommunal- og regionreformen 2005-07, sammen med Blåvandshuk kommune, Helle kommune, Varde kommune (1970–2006) og Ølgod kommune. 

## Tettsteder i kommunen
*Henne Strand
*Henneby (inkludert Henne Stationsby)
*Nymindegab
*Nørre Nebel
*Outrup

## Borgermestre
* Preben Olesen (Lokal liste) 1998–2006
* Bent Poulsen (V) 1994–1997
* Søren Hübschmann (Lokal liste) 1986–1993
* Christian Nielsen (Lokal liste) 1978–1985
* Poul Qvesel (Lokal liste) 1973–1978
* Jens Kristian Christensen (Lokal liste) 1970–1973

## Referanser


## Eksterne lenker
* Kommuner i tall (fra Danmarks Statistik)
Blåvandshuk kommune

**Blåvandshuk kommune** var en kommune i Ribe amt i Danmark, dannet ved kommunalreformen i 1970. Den ble lagt sammen med  Blaabjerg kommune, Helle kommune, Varde kommune (1970–2006) og Ølgod kommune fra 1. januar 2007 til den nye Varde kommune i Region Syddanmark i forbindelse med kommunal- og regionreformen 2005-07.

Kommunens økonomi var sterkt avhengig av turisme, og det var stor byggeaktivitet, for det meste av fritidsboliger for utleie, men også av hoteller og andre turismerelaterte næringer. 

Det danske artilleriets hovedøvingsområde ligger i den tidligere kommunen Blåvandshuk.

## Tettsteder i kommunen
*Blåvand
*Ho
*Oksbøl
*Vejers (inkludert Vejers Strand)
*Vrøgum

## Referanser
Bramming kommune

**Bramming kommune** er en tidligere dansk kommune i Ribe amt. Etter kommune- og regionreformen 2005–07 er kommunen innlemmet i nye Esbjerg kommune i Region Syddanmark.

## Borgermestre
* Karl Kristian Knudtzen (V) 2002–2006
* Egon Leonhard Lorentzen (V) 1978–2001
* Fred Boesen (V) 1974–1978
* Ejler Riber Berthelsen (KF) 1970–1974

## Referanser
Roger Nilsen

**Roger Nilsen** (født 1969) er en norsk fotballtrener og tidligere fotballspiller.

Født og oppvokst i Tromsø, startet han karrieren i , dit han kom som første års guttespiller fra Kvaløysletta Idrettslag. Han fikk sin A-lagsdebut i 1988-sesongen - seks dager etter han fylte nitten år. Han rakk bare spille to kamper til for klubben før nyopprykkede  hentet ham til 1989-sesongen for å forsterke forsvaret.

Nilsen ble 9. november 1992 klar for låneopphold hos  fram til sesongslutt sommeren 1993. Den tyske klubben, som på tidspunktet lå nest nederst på Bundesliga-tabellen, hadde blitt tipset om Nilsen av sin tidligere spiller Anders Giske. Nilsen slet til tider med å få spilletid på et Köln-lag som avsluttet sesongen på tolvte plass i den tyske toppdivisjonen.

Mot slutten av oktober 1993 ble Nilsen kjøpt av Premier League-klubben  etter å ha imponert på prøvespill. I Sheffield United ble han lagkamerat med landslagskollega Jostein Flo  som var hentet til klubben ved sesongstart. 

Fra 1993 til 1999 spilte han i Sheffield United. I 2000 vendte han tilbake til Norge, og i 2003 trappet han ned til tredjedivisjons-spill i Stavanger IF. I 2006-sesongen trente han Stavanger IF til opprykk fra tredje til andre divisjon. I perioden 2006 til 2010 var Nilsen assistenttrener og siden spillerutvikler i Viking.

Han har 33 kamper og 3 mål for .

Han flyttet i januar i 2013 tilbake til Tromsø.

## Meritter
 Seriemester med Viking i 1991

## Spillerkarriere

## Referanser


## Eksterne lenker
* 
* TIL.no – Spillerprofilen til Roger Nilsen hos Tromsø Idrettslag
* Profil hos Viking FK
Brørup kommune

**Brørup kommune** var en kommune i Ribe amt i Danmark, opprettet ved kommunalreformen i 1970. Ved kommune- og regionreformen i Danmark 2005–07 ble kommunen innlemmet i den nye Vejen kommune.

Ved kommunevalget i november 2005 ble Brørups egen Venstre-ordfører Egon Fræhr valgt til formann for sammenslåinggskomiteen. Han ble også ny borgermester for nye Vejen kommune.

Under Brørup kommune hørte Brørup Sogn, Folding Sogn, Johanneskirken Kirkedistrikt og Lindknud Sogn. Brørup var administrasjonssenter i kommunen.

## Borgermestre
* Egon Fræhr (V) 2002–2006
* Jørgen B. Kiilerich (V) 1986–2002
* Thomas Bolvig (V) 1970–1986

## Referanser
 

 

 

## Statistisk kilde
*Indenrigsministeriet – noegletal.dk (dansk)
Roosevelt Skerrit

**Roosevelt Skerrit** (født 8. juni 1972) er en politiker fra Dominica. Han ble innsatt som landets statsminister 8. januar 2004 for å overta etter den fungerende statsministeren, Osborne Riviere. Skerrit var utdannelsesminister i regjeringen til Pierre Charles, som døde 6. januar 2004. Skerrit er en av de yngste regjeringssjefene i verden. Han studerte på Universitetet i Mississippi. Han er medlem av Dominicas arbeiderparti.

## Referanser
Esbjerg kommune

**Esbjerg kommune** er en dansk kommune i Region Syddanmark, sørvest på fastlandet av Jylland. Administrasjonssenter og største by er havnebyen Esbjerg som også er Danmarks største fiskerihavn. 

Ved kommune- og regionreformen i Danmark i 2005-07 ble Esbjerg sammenslått med Bramning og Ribe, sistnevnte med Danmarks eldste by Ribe.

Esbjerg kommune er en sammenslåing av Bramming kommune, Esbjerg kommune, Ribe kommune og Grimstrup Sogn i Helle kommune. 

Forlikspartiene under reformen krevde folkeavstemning i *Grimstrup Sogn* i Esbjerg, som omfattet tettstedene Grimstrup, Roust og Hjortkjær. Avstemningen fant sted 12. april 2005, og 54,2 % mot 44,7 % stemte for Varde kommune, og Roust og Hjortkjær ble innlemmet i denne kommunen. Derimot hadde byen Grimstrup hatt flertall for Esbjerg og ble derfor innlemmet i nye Esbjerg kommune.

Den opprinnelige kommunen (1970–2007) tilhørte Ribe amt og hadde et areal på 220,91 km² og en befolkning på 82&nbsp;314 i 2003. Kommunen hadde dengang bare to byer: Esbjerg og Tarp.

## Politikk
Ved kommunalvalget 15. november 2005 ble Venstres Esbjerg-borgermester Johnny Søtrup gjenvalgt som borgermester også for den nye, sammenslåtte kommunen.

### Borgermestre
* Jesper Frost Rasmussen (V) 2018–
* Johnny Søtrup (V) 2007–2017

### Kommunalrådet
 
• 

## Noter



## Referanser
 

 
 


## Eksterne lenker
*
Fanø kommune

**Fanø kommune** er en dansk kommune som ligger på øyen Fanø på vestkysten av Jylland. Kommunens administrasjonssenter er Nordby.

Kommunen ble opprettet i forbindelse med kommunalreformen i 1970 og lå da i Ribe amt. Etter  kommunal- og regionreformen i 2007 hører den til i Region Syddanmark. Kommunen ble ikke slått sammen med noen andre, og forble selvstendig, men det ble inngått en samarbeidsavtale med nye Esbjerg kommune.

I en folkeavstemning 28. april 2005 stemte rundt 60 % av kommunens borgere for fortsatt selvstendighet framfor innlemmelse i Esbjerg.

## Folketall
Folketallet i kommunen er praktisk talt helt stabilt, med 3&nbsp;169 innbyggere i 2004 mot i alt 3&nbsp;170 innbyggere i 2007. I 2013 hadde kommunen 3&nbsp;237 innbyggere, i 2018 3&nbsp;401 og i 2023 3&nbsp;426.

## Politikk
### Borgermestre
* Frank Jensen (RV) 2022–
* Sofie Valbjørn (Alt.) 2018–2021
* Erik Nørreby (V) 2006–2018
* Kjeld Nielsen (K) 1990–2005
* Tage E. Jensen (K) 1978–1989
* Otto Berg-Jensen (Lokal liste) 1974–1978
* Marius Sørensen (K) 1970–1974

### Kommunalrådet 2005–

• 

## Noter



## Referanser
 

 
 
 


## Eksterne lenker
*
Grindsted kommune

**Grindsted kommune** er en tidligere dansk kommune i Ribe amt i Jylland. Etter regionreformen 2005–2007 er Grindsted sammenslått med Billund kommune (1970–2006) til nye Billund kommune i Region Syddanmark.

Det gamle administrasjonssenteret, byen Grindsted, fortsatte som senter også for den nye sammenslåtte kommunen.

## Borgermestre
* Ib Kristensen (V) 2002–2006
* Poul Køppen (S) 1994–2001
* Jens Robert Brink Pedersen (V) 1982–1993
* Anders Christian Andersen (V) 1970–1981

## Referanser
Kjole og skjørt

**Kjoler** og **skjørt** er ulike typer sylinder- og ofte traktformede klesplagg som vanligvis dekker bein og hofter og tradisjonelt blir båret av kvinner. Skjørt dekker hofter, underkropp og bein avhengig av lengden, kjole er skjørt og liv i ett og dekker dermed også deler av overkroppen, gjerne med ermer. 

Plaggene har ikke atskilte rom for hvert ben og skiller seg dermed tydelig fra bukser. Lignende klesplagg for menn blir vanligvis omtalt som kjortel, kaftan og sarong. Noen klesplagg blir allikevel omtalt som skjørt for menn, slik som den skotske kilten.

Et skjørt begynner som regel ved midjen og rekker over hoftene. De kan variere stort i lengde, snitt, farger og tekstiler, alt etter mote og funksjon. Et hoftelangt skjørt kaller man ofte et *[[miniskjørt]]*. En kjole rekker høyere opp enn et skjørt og når vanligvis over skuldrene. Kjoler kan være med og uten ermer. Også kjoler varierer i lengde fra de helt korte til fotside og med slep. 

Både kjoler og skjørt forekommer i mange forskjellige typer som brukes ved formelle og mindre formelle anledninger. Ved mindre formelle eller uformelle anledninger bruker kvinner også i utstrakt grad bukser. Ved anledninger hvor menn bruker dress eller andre formelle klær, bruker kvinner vanligvis  skjørt eller kjoler som er laget til formelt bruk. De fineste formene for kjoler er selskapskjoler (cocktailkjoler) og ballkjoler. 

I Norge i dag er utdannelsen til dette yrket innen utdanningsprogrammet Design og håndverk. Man må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.

## Andre plagg med samme navn
Vel å merke seg er ordene 'kjole' og 'kjol', eventuelt våpenkjole og uniformskjole, også gamle danske og norske betegnelser på knelange herrejakker med oppslag på ermene, og vide skjøter. Slike frakker ble også kalt trøye og justaucorps, og ulike varianter av disse var moteplagg på 1600- og 1700-tallet. Justaucorpsene endret gradvis snitt og utviklet seg fra omkring 1800 til blant annet side bunadsfrakker og 
snippkjoler, også kalt 'livkjole' og 'kjole og hvitt', en type høytidelig herreantrekk i vestlig mote.

Militære uniformsfrakker ble på 1700- og 1800-tallet gjerne omtalt som 'våpenkjoler'.

Prestekjole er litt ulike typer fotside, kappe- eller kjoleliknende plagg som brukes av prester i kristne kirkesamfunn.

## Se også
* Kjortel
* Kilt
* Livkjole (kjole og hvitt, snippkjole), høytidelig herreantrekk
* Våpenkjole

## Eksterne lenker
* 
* Design og håndverk – Kjole og draktsyer
Helle

**Helle** har flere betydninger
*Helle kommune i Danmark
*Helle (Arendal), bygd i Arendal kommune
*Helle (Audnedal), tettsted i Audnedal kommune
*Helle (Forsand), tettsted i Forsand kommune
*Helle (Haram), bygd i Haram kommune
*Helle (Kragerø), tettsted i Kragerø kommune
*Helle (Moskenes), tidligere fiskevær i Moskenes kommune
*Helle (Valle), bygd i Valle kommune i Setesdal
*Helle i Vaksdal kommune
*Helle (mytologi), kvinnefigur i gresk mytologi
*Helle (kvinnenavn)
*Helle (etternavn)
*Steinhelle
Holsted kommune

**Holsted kommune** er en tidligere dansk kommune i Ribe amt i Jylland. Ved kommune- og regionreformen i Danmark 2005–07 ble kommunen innlemmet i den nye Vejen kommune. Holsted var administrasjonssenter i kommunen.

## Borgermestre
*  Carl Aaskov (V) 1995–2006
*  Peter Sørensen (V) 1994–1995
*  Hans O. Hansen (V) 1974–1994
*  Finn Riber (V) 1970–1974

## Referanser
Ribe kommune

**Ribe kommune** er en tidligere dansk kommune i Ribe amt. Etter kommune- og regionreformen 2005–07 er kommunen innlemmet i nye Esbjerg kommune i Region Syddanmark.

Administrasjonssenteret i kommunen var middelalderbyen Ribe, som går for å være Danmarks eldste by. 

## Referanser
Varde (Danmark)

:*Se også [[Varde]].*

**Varde** er en dansk by på Vest-Jylland, og administrasjonssenter i Varde kommune i Region Syddanmark. Den har 14&nbsp;108 innbyggere (2023). Varde hørte før 2007 til Ribe amt.

Varde er vertsby for Danmarks største amatørteater 7-kanten, som hver sommer viser *Varde Sommerspil*. Musikklivet har utgangspunkt i den kommunale musikkskole, med en årlige *Open Air koncert* på friluftsscenen og *Smedeværkstedet*, hvor der i løpet av året holdes konserter og ulike arrangementer.

Varde er en gammel by, og selv om byens alder er ukjent er den nevnt i skriftlige kilder allerede omkring 1100. Den ble sannsynligvis grunnlagt en gang i tidlig middelalder. Som mange av de eldste byer i Danmark ligger den på et sted gunstig sted for bosetting. Varde har vokst fram i nærheten av Varde Å med gode ankringsforhold, og på et sted hvor den nord-sør-gående ferdselsveien krysset elven. Vadestedet ble etterhvert avløst av en bro hvor byen vokste fram.

## Referanser


## Eksterne lenker
*
Vejen

**Vejen** er en stasjonsby i Vejen kommune som ligger i Region Syddanmark i Jylland. I 2023 hadde byen  innbyggere.

I byen ligger Vejen Kunstmuseum med blant annet skulpturer fra billedhuggeren Niels Hansen Jacobsen som kom herfra. Den nåværende Vejen kirke i nyromansk stil er bygget i 1896 ved arkitekt Vilhelm Ahlmann.

## Referanser


## Eksterne lenker
*
Ølgod kommune

**Ølgod kommune** var en kommune i Ribe amt i Jylland i Danmark. Kommunen ble dannet ved kommunalreformen i 1970, og inngikk i den nye Varde kommune i Region Syddanmark ved kommunal- og regionreformen i 2005–07.

## Borgermestre
* Erik Buhl Nielsen (V) 1998–2006
* Harry Hansen (Lokal liste) 1986–1998
* Christian Rotvig (Lokal liste) 1978–1986
* Alfred Jeppesen (Lokal liste) 1970–1978

## Referanser
Pierre Charles

**Pierre Charles** (født 30. juni 1954, død 6. januar 2004) var statsminister på Dominica fra 2000 til 2004.

Charles var medlem av det dominikiske arbeiderpartiet og innehadde flere ministerposter, inkludert kommunikasjon og offentlige arbeider. Mens han var utenriksminister i regjeringen Rosie Douglas, ble han utnevnt til statsminister 3. oktober 2000, to dager etter Douglas' bortgang.

## Referanser
Leonel Fernández

**Leonel Antonio Fernández Reyna** (født 26. desember 1953) er en politiker fra Den dominikanske republikk. Han ble født i den dominikanske hovedstaden Santo Domingo, men tilbrakte barndommen og de grunnleggende årene av livet i New York i USA.

Fernández var president i Den dominikanske republikk fra 16. august 2004 til 16. august 2012. Han var også landets president i en fireårsperiode mellom 1996 og 2000.

## Referanser


## Eksterne lenker
* 
*
Pafnutij Tsjebysjov

**Pafnutij Lvovitsj Tsjebysjov** (Пафнутий Львович Чебышёв; født , død ) var en russisk matematiker. Navnet hans transkriberes også *Tsjebysjef*, i tillegg til en rekke andre varianter på andre språk: *Chebyshev*, *Chebyshov*, *Tchebychev*, *Tchebycheff*, *Tschebyscheff* (eldre tysk transkripsjon), *Czebyszew* med flere.

Han var en av Nikolai Brashmans studenter. Den av hans studenter som oppnådde mest anerkjennelse var Andrej Markov.

Han er kjent for sitt arbeid innen sannsynlighet og statistikk. Tsjebysjevs ulikhet sier at sannsynligheten for at en tilfeldig variabel ikke er mer enn *a* standardavvik fra forventningen ikke er mer enn 1/*a*2:

:\operatorname{Pr}\big\{|X - E[X]| \ge a\,\operatorname{Sdev}[X]\big\} \le \frac {1}{a^2}

Tsjebysjevs ulikhet brukes til å bevise store talls svake lov og Bertrand-Tsjebysjevteoremet (1845|1850).

## Se også
* Bienaymé-Chebyshevs ulikhet - (1853|1866)
* Tsjebysjevavstand
* Tsjebysjevfilter (en familie av elektroniske filtre i elektronikk og signalprosessering)
* Tsjebysjevpolynomer

## Referanser


## Eksterne lenker
* MacTutor biografi
Kredit

**Kredit** er en regnskapsteknisk betegnelse som anvendes 
* når egenkapital og gjeld i balansen øker.  
* når en post på eiendelsiden reduseres, for eksempel når penger utbetales fra kassen, da bokføres dette til kredit på en eiendelskonto. 

I resultatregnskapet betegner kreditposter inntekter siden inntektene er med på å øke egenkapitalen som ligger på kreditsiden i balansen.

Kreditposten vil alltid ha sin motpost i en bokføring som går til debet.

Huskeregel: Å ans**k**affe kapital, **k**rediteres. Å anven**de** kapital, **de**biteres. I kontoplanen innebærer kapitalanskaffelse en økning av egenkapital, gjeld eller inntekter mens kapitalanvendelse innebærer økning av eiendeler eller kostnader.

## Se også
* Dobbelt bokholderi
* Konto
* Kontoplan
* Debet

## Eksterne lenker
*
Brasils religioner

**Brasil** er i hovedsak et katolsk land hvor 80% av brasilianerne, dvs. over 140 millioner, bekjenner seg til den romersk katolske kirke. Dette utgjør om lag 14% av det totale antallet katolikker i verden. I de senere år har imidlertid antallet blitt redusert da mange har gått over til andre frikirkelige organisasjoner som er meget synlige i det brasilianske samfunnet. I 2005 viser anslag at det finnes om lag 26 millioner frikirkelige medlemmer i landet. I tillegg finnes det en rekke andre kristne trosretninger som blant annet protestanter i landet. Befolkningen med japansk bakgrunn bekjenner seg ofte til shintoismen.

Da synkretisme (religionsblanding) er ganske vanlig, vil mange av de som regner seg som kristne i tillegg bekjenne seg til andre religioner samtidig. Dette kan være for eksempel de afrikanskinspirerte candomblé- og umbanda-religionene.

## Den katolske kirken
Selv om om lag 80% av brasilianerne regner seg som katolikker, er det bare 20% som deltar regelmessig i gudstjenester.

Den katolske kirken har tradisjonelt vært en kirke som har støttet makthaverne i Brasil. Da de militære tok makten i landet i 1964, uttalte den katolske bispekonferansen seg derfor bifallende. Den latinamerikanske bispekonferansen i Medellín i Colombia i 1968 var imidlertid et teologisk og historisk vendepunkt. Anført av blant annet «Den røde biskop» Hélder Câmara, endret kirken da syn og begynte å ta de fattiges parti. Kirken forsto at om man ikke fornyet seg, ville den forsvinne. Dette førte til at kirken i 1973 gav militærregimet skylden for de elendige forholdene for folk flest i Nordøst-Brasil. I 1976 hevdet kirken videre at måten myndigheter i Latin-Amerika utøvde makt, lignet det som karakteriserte kommunistiske regimer. I 1981 anklaget den myndighetene for den skjeve fordelingen av rikdom som fantes, og fortsatt finnes, i Brasil. Etter militærdiktaturets fall i 1985 gav bispedømmet São Paulo, med erkebiskop kardinal Paulo Evaristo Arns i spissen, ut en dokumentasjon på politisk fengsling og tortur med tittelen «Brasil: Aldri mer».

## Afrikanskinspirerte religioner
Det finnes en rekke afrikanskinspirerte religioner i Brasil. Den største er antakelig candomblé, som har sine fleste tilhengere blant afro-brasilianere nordøst i landet. I tillegg skal det være mange candomble-tilhengere rundt Rio de Janeiro. En annen stor religion er umbanda, som også kan spores tilbake til Vest-Afrika.

## Eksterne lenker
* Kirkens Nødhjelp: Artikkel om Brasils religioner
* Misjonsalliansen. Religioner i Brasil
Badghis (provins)

**Badghis** er en av 34 provinser i Afghanistan. Den ligger nordvest i landet, mellom Murghab og Hari Rud-elvene og strekker seg så langt nord som grensen til Sarakhs-ørkenen. Navnet er fra persisk &#1576;&#1575;&#1583;&#1582;&#1740;&#1586; *Bâdkhiz* og betyr «hvor vinden starter» eller «vindens hjem».

## Referanser
Jowzjan (provins)

**Jowzjan-provinsen** er en av 34 provinser i Afghanistan. Den ligger nord i landet. Administrasjonssenteret er Sheberghan. Befolkningen er usbekisk, turkmensk, dari og pashto.

## Referanser


## Eksterne lenker
*
Takhar (provins)

**Takhar-provinsen** er en av 34 provinser i Afghanistan. Den ligger nordøst i landet på grensen mot Tadsjikistan. Administrasjonsstedet er Taloqan.

## Referanser
Debet

**Debet** er en regnskapsteknisk betegnelse som anvendes 
* når eiendeler i balansen øker. 
* når en post på egenkapital og gjeldsiden reduseres, for eksempel når gjeld nedbetales, da bokføres dette til debet på en gjeldskonto. 

I resultatregnskapet er en debetpost en kostnad siden kostnader reduserer resultatet, som igjen reduserer egenkapitalen som ligger på kreditsiden i balansen. 

En debetpost vil alltid ha sin motpost i en bokføring som går til kredit.

Huskeregel: Å anven**de** kapital, **de**biteres. Å ans**k**affe kapital, **k**rediteres. I kontoplanen innebærer kapitalanvendelse en økning av eiendeler eller kostnader mens kapitalanskaffelse innebærer økning av egenkapital, gjeld eller inntekter.

## Debetsaldo
Debetsaldo er en saldo som står i venstre kolonne i regnskapet. For en eiendel betyr det at det er noe man eier. En debetsaldo i kontogruppe 2, betyr at man har noe tilgode hos noen. En debetsaldo i kontogruppe 3, betyr at man har kreditert salg, i kontogruppe 4 betyr det at man har kjøpt varer, i kontogruppe 5 betyr det at man har hatt personalkostnader, i kontogruppe 6 betyr det at man har hatt driftsutgifter, i kontogruppe 7 betyr det at man har hatt reise, representasjons, og salgskostnader. I kontogruppe 8 betyr det at man har hatt finanskostnader.

## Se også
* Dobbelt bokholderi
* Konto
* Kontoplan
* Kredit
Olaf Thon

:*<small>Lette du egentlig etter [[Olav Thon]]?</small>*
:*For andre med samme etternavn, se [[Thon]]*

**Olaf Thon** (født 1. mai 1966 i Gelsenkirchen) er en tidligere tysk fotballspiller og trener.

I løpet av perioden 1984&ndash;2002 spilte han 443 kamper i Bundesliga for klubbene Schalke 04 og Bayern München. Han ble tysk mester med Bayern München i 1989, 1990 og 1994, og med Schalke vant han UEFA-cupen i 1997 og den tyske cupen i 2001 og 2002.

Thons gjennombrudd kom i cupkampen mellom Schalke og Bayern München i mai 1984, der Thon som attenåring scoret tre mål i en kamp som etter ekstraomganger endte 6-6 (Bayern München vant omkampen 3-2).

Olaf Thon spilte 52 landskamper for  og scoret 4 mål. Han deltok i verdensmesterskapet i 1986 (sølv), VM i fotball 1990 (gull) og 1998.

I 2002 avsluttet Olaf Thon karrieren som Bundesligaspiller etter flere langvarige skader.

Thon var trener for VfB Hüls fra 2010 til 2011.

## Referanser


## Eksterne lenker
*
Buntmaker

En **buntmaker** er en håndverker som arbeider med skinn og pels.  Buntmakeren står for alle arbeidsprosessene: Sortere, klargjøre og skjære de utvalgte skinnene for deretter å sy ferdig, samle og fôre det endelige produktet.

I Norge i dag er utdannelsen til dette yrket innen utdanningsprogrammet Design og håndverk. Utdannelsen krever to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.

Buntmakerhåndverket er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Referanser


## Se også
* Liste over håndverksfag og håndverksteknikker

## Eksterne lenker
* Utdanning.no sin yrkesbeskrivelse av buntmaker
* Design og håndverk – Buntmaker
Jan Sahl

**Jan Sahl** (født 20. april 1950 i Meløy)
er en norsk politiker (KrF).
Han ble innvalgt på Stortinget fra Nordland i 1997 og satt i tre perioder, inntil partiet tapte sitt mandat i 2009.
I perioden 1975-78 og deretter 1987 og fram til han ble valgt inn på Stortinget var han kommunepolitiker i Vestvågøy kommune. I perioden 1991-95 var han kommunens varaordfører.
I sitt yrkesliv var han først lærer og senere kateket. Fra 2010 arbeidet han som prestevikar.

## Stortingskomiteer
* 2005&ndash;2009 medlem av Transport- og kommunikasjonskomiteen.
* 2001&ndash;2005 medlem av Samferdselskomiteen.
* 2001&ndash;2005 varamedlem av Valgkomiteen.
* 1997&ndash;2001 medlem av Samferdselskomiteen.
* 1997&ndash;2001 varamedlem av Valgkomiteen.

## Referanser


## Eksterne lenker
*